**Da bam.**

**Er steht duat om, auf an klan Berg.**

**Er is ois Aundare ois a Zwerg.**

**Und stoiz is a auf seine Kroft.**

**Er is .. wia sogtma? So richtig im Soft.**

**Oba net nua stoiz is er, da Bam.**

**Wos er uns gibt denkst net im Tram.**

**Er gibt uns Schottn, schützt vorm Regn.**

**Schenkt Früchte her, des is a Segn.**

**Er losst uns atmen seine Luft.**

**spendet uns sein Blüten Duft.**

**Vor Sturm schützt er so maunches Haus**

**Eam reisst duat oman kana aus.**

**Mit´d Wurzln hoit er dÉrdn zssaum.**

**Damits den Haung net owe kaun.**

**Kinder losst er ind´ Ferne schaun,**

**waun sa se so hoch auffe traun.**

**So maunches Liebespoa kunnt wos dazöhn,**

**Wias untam Bam woa, oba se wean net wölln.**

**Ois muass ma wirklich a net wissn…**

**Zum Beispü wiavü scho hintern bam higsch….**

**Da Honig sogts, wo kummtn der her.**

**Sechts es? Da Bam kaun no vü mehr.**

**Im Herbst schmeisst er de Bladln daun….**

**Fürd Igeln dass wos zum vasteckn haum**

**im koitn Winter und net dafrian.**

**Dafia ois soagt da Bam mit seinign Hirn.**

**Jo es hobts scho richtig gheat**

**Hirn hob i gsogt a wauns wem steat.**

**Da Bam nämlich wass soovü mehr**

**Ois a gaunzes menschen heer…..**

**S**

**Söbst noch sein Tot ma muass si denkn.**

**Tuat uns sei Hoiz no Wärme schenken.**

**Vum Bam kunnt ma so vü berichtn**

**Und des san nua guate Gschichtn.**

**So und jetzt überleg ma amoi**

**I wass scho…denkn is net jedermanns foi.**

**Oba trotzdem tät i gern wissen.**

**Net wer hintern Bam hot gschissn.**

**Vü mehr tät mi intressiern.**

**Warum mia menschen uns net genieren.**

**Gaunze Wöda damma rodn**

**Für Strossn Lifte Pistn des gheat vabotn.**

**Nur dass mia menschn glicklich san.**

**Wer scheisst si scho um so an bam.**

**Göd Mocht Arroganz des geht immer weida.**

**Da Mensch, der wird afoch net gscheida.**

**Heit eascht woa i obn beim Bam.**

**Er is jo fost mei zweits daham.**

**Jednfolls hot er dazöhlt.**

**Von da Zukunft unsrer Wölt.**

**Denn ans sogt er des is gaunz gwiss.**

**Dass afoch net so bleibt wias is.**

**Es wird ka Auto übrig bleim**

**Ka Fernseher Handy Laptop …. nein.**

**Nix rein goa nix von olle dem**

**Wos mia ois so wichtig sehgn.**

**Und no wos sogta: „ Es tuat eam lad.**

**Weu a bissl wiad eam sicher fad.**

**Wieso?? De Menschen haums net überlebt.**

**San in eigan Dreck verreckt.**